Φασιστικό ημερολόγιο

Το φασιστικό ημερολόγιο, γνωστό στα ιταλικά ως φασιστική εποχή (era fascista) ήταν μια χρονολόγηση (αρίθμηση έτους) που χρησιμοποιήθηκε στην φασιστική Ιταλία. Η Πορεία προς τη Ρώμη στις 28 Οκτωβρίου 1922, η οποία ανέδειξε πρωθυπουργό τον Μπενίτο Μουσολίνι, είναι η πρώτη ημέρα του Anno I της φασιστικής εποχής (era fascista). Το ημερολόγιο παρουσιάστηκε το 1926 και έγινε επίσημο στο 5ο έτος (Anno V, 1927)Edgardo Baldi, Aldo Cerchiari, Enciclopedia moderna italiana, σελ. 1306. Κάθε έτος της φασιστικής εποχής λεγόταν φασιστικό έτος (Anno Fascista, συντομογραφία AF)Adriano Cappelli, Cronologia, cronografia e calendario perpetuo, Hoepli, 1998, σελ. 131 Matthew Kneale, Rome: A History in Seven Sackings, Simon and Schuster, 2018, σελ. 296 και διαρκούσε από τις 28 Οκτωβρίου κάθε έτους ως τις 27 Οκτωβρίου του επομένου.

Το φασιστικό ημερολόγιο εμπνεύστηκε από το Γαλλικό Δημοκρατικό Ημερολόγιο.

Οι ημερομηνίες της Era Fascista αποτελούνταν συνήθως από την γρηγοριανή ημερομηνία ακολουθούμενη από το αντίστοιχο φασιστικό έτος σε ρωμαϊκούς αριθμούς, ως μέρος της οικιοποίησης των ρωμαϊκών συμβόλων από την φασιστική προπαγάνδα. Το φασιστικό έτος γραφόταν πολλές φορές ως "Anno XIX ", " A. XIX ", ή με την ένδειξη "EF"Catherine E. Paul, Fascist Directive: Ezra Pound and Italian Cultural Nationalism, 2016, , σελ. 114. Το ημερολόγιο προοριζόταν να αντικαταστήσει το «αστικό» Γρηγοριανό ημερολόγιο στην ιταλική δημόσια ζωή και έφτασε στο σημείο να απαγορευτεί, το 1939, στις εφημερίδες να γράφουν για την ΠρωτοχρονιάSimonetta Falasca-Zamponi, Fascist Spectacle: The Aesthetics of Power in Mussolini's Italy, 2000, , σελ. 105.

Η δέκατη επέτειος της Πορείας προς τη Ρώμη, Anno X, ονομάστηκε Decennale (παραπέμποντας στην αρχαία Ρωμαϊκή Decennalia ). Επίκεντρο της προπαγάνδας του Anno X ήταν η Έκθεση της Φασιστικής ΕπανάστασηςB. Painter, Mussolini's Rome: Rebuilding the Eternal City, , 2016, σελ. 26.

Το ημερολόγιο εγκαταλείφθηκε στην πλειονότητα της Ιταλίας με την πτώση του φασισμού το 1943 (Anno XXI), αλλά συνέχισε να χρησιμοποιείται στην Ιταλική Κοινωνική Δημοκρατία ως τον θάνατο του Μουσολίνι τον Απρίλιο του 1945 (Anno XXIII)Paolo Monelli, Mussolini: An Intimate Life, 1953, σελ. 288.

Πολλά μνημεία στην Ιταλία φέρουν ακόμη ημερομηνίες της Era Fascista.

 Παραπομπές 

Ημερολογιο
Κατηγορία:Ημερολόγια